**Pamela Adelaida Genevieve Grey, Fallodonlik viskontessa Grey** (tugʻilgan joyi — **Wyndham**; keyinchalik **Pamela Tennant, baronessa Glenconner** ismlari bilan tanilgan; 1871-yil 14-yanvar — 1928-yil 18-noyabr) ingliz yozuvchisi edi. U Birinchi baron Glenconner, keyinchalik Fallodonning birinchi Vikonti boʻlgan Edward Tennantning rafiqasi edi. U oʻz davrining madaniy va siyosiy hayotining markazida boʻlgan John Singer Sargentning *Wyndham sisters* asarida chizilgan qahramonlardan biridir. Ota-onalari singari, ular ham „The Souls" guruhining aʼzolari edi.

Yoshlik davri
-------------

Wyndham 1871-yil 14-yanvarda Angliyaning Salisbury shahri, Wiltshire okrugidagi Clouds House uyida tugʻilgan. U Percy Wyndham (1835-1911) va Madeline Caroline Frences Eden Campbellning qizi edi. Uning onasi ser Guy Campbell va uning rafiqasi Pamela FitzGerald (Lord Edward FitzGerald va Pamela Symsning qizi) ning farzandi edi. Uning otasi 1-baron Leconfield George Wyndhamning oʻgʻli va uning rafiqasi Mary Fanny Blunt, Reverend William Bluntning qizi edi.

1899-yilda chizilgan Pamela va uning opa-singillari portreti (Wrmyssning 11-grafi rafiqasi Mary va Cambridgeshire lord-leytenanti Charlz Adenaning rafiqasi Madeline) Jon Singer Sargentning „*Wyndham sisters"* nomi bilan tanilgan portreti *The Times* tomonidan „Zamonaviy davrning eng buyuk surati" deya taʼriflangan.

Ish faoliyati
-------------

1919-yilda Wyndham Birinchi Jahon urushi paytida halok boʻlgan oʻgʻli Edward Tennant haqidagi memuarni nashr ettirdi. Shuningdek, u sheʼrlar, nasriy asarlar, bolalar adabiyoti, sheʼriyat va antologiyalarni ham chop ettirgan.

U Henry James, Oskar Wilde va Edward Bern-Jones kabi ijodkorlar bilan doʻst boʻlib, „The Souls" deb nomlanuvchi „poetik va adabiy toʻgarak" guruhining aʼzosi edi. 1912-yilda u oʻzining shaxsiy sanʼat galereyasida Ezra Poundning uchta maʼruzasiga mezbonlik qildi. Uning eng yaqin doʻstlaridan biri Edith Olivier edi; Olivier Wyndhamdan bir yosh kichik boʻlib, ular bolalikdan doʻst edilar.

Shaxsiy hayot
-------------

1895-yilda u Eton va Cambridgedagi Trinity kollejida tahsil olgan Edward Tennantga (1859-1920) turmushga chiqdi. Edvard ser Charles Tennantning oʻn bir farzandlari orasidagi omon qolgan toʻngʻich oʻgʻli edi. U 1906-yilda otasining vafotidan soʻng baronetlik lavozimini egalladi. 1911-yilda u Peebles okrugidagi Glenlik baron Glenconner nomi bilan per darajasiga koʻtarildi. 1908-yildan vafotigacha (1920-yil) u Peeblesshire lord leytenanti sifatida xizmat qilgan. Uning singlisi Margot Tennant 1894-yildan 1928-yilgacha Bosh vazir vazifasini bajargan H. H. Asquith bilan turmush qurgan. Ularning umumiy farzandlari:

* Clarissa Madeline Georgiana Felicite Tennant (1896-1960), u Adrian Bethellga, keyin Lionel Tennyson, 3- Baron Tennyson, keyin esa Jeyms M. Beck Jr.ga turmushga chiqqan
* Edward Tennant (1897-1916), Somme jangida halok boʻlgan urush shoiri
* Christopher Grey Tennant, 2-baron Glenconner (1899-1983), Ser Richard Pagetning qizi Pamela Pagetga uylangan, 2-baronet
* David Pax Tennant (1902-1968), Londonda Gargoyle klubiga asos solgan sotsialist
* Stephen James Napier Tennant (1906-1987), sotsialist, oʻzining dekadent turmush tarzi bilan tanilgan, „Bright young people" (chaqnagan yoshlar) ning orasidagi „eng yorqini" deb eʼtirof etilgan

1922-yilda u Fallodonlik 1-Vikont Grey (1862-1933), liberal davlat arbobi, parlament aʼzosi, tashqi ishlar boʻyicha davlat kotibi (Asquith davrida) va Britaniyaning AQSh dagi elchisi Edward Greyga turmushga chiqdi.

Vikontessa Grey 1928-yil 18-noyabrda Wilsforddagi Wilsford Manorda, Angliyada vafot etdi. Uning ikkinchi eri 1933-yil 7-sentyabrda vafot etdi va garchi u baronetlikni uning amakivachchasi ser George Grey egallagan boʻlsa ham, uning oʻlimi bilan viskontlik unvoni ham barham topdi

Ommaviy madaniyatda
-------------------

Claudia Rentonning 2014-yilda chop etilgan „*Those Wilde Wynghams: Three Sisters at the Heart of Power"* kitobi opa-singillar Mary, Madeline va Pamelalarning hayoti haqida hikoya qiladi.

Asarlari
--------

* *Windlestraw: A book of verse*, 1905 yil

* *The Children and The Pictures*, 1907 Heinemann tomonidan chop etilgan

* *The White Wallet*, 1912, 1928-yilda Stephen Tennant suratlari bilan qayta nashr etilgan
* *The Story of Joan Arc*, 1915
* *The Saving of the Children*, 1918
* *Edward Wyndham Tennant: a memoir by his mother Pamela Glenconner*, 1919
* *Shepherd’s Crowns: a volume of essays*, 1923

Havolalar
---------

1. ↑  Glanville-Richards, William Urmston Searle*. Records of the Anglo-Norman House of Glanville from A.D. 1050 to 1880 ...* (en). Mitchell and Hughes, 1882 — 141 bet. 25-iyul 2018-yilda qaraldi.
2. ↑  Laird, Holly A.*. The History of British Women's Writing, 1880–1920: Volume Seven*. Springer, 2016 — 285 bet. ISBN 9781137393807. 17-yanvar 2018-yilda qaraldi.
3. ↑  Dakers & Webb 1993. sfn error: no target: CITEREFDakersWebb1993 (help)
4. ↑  McPhail, Helen*. Sassoon & Graves: On the Trail of the Poets of the Great War* (en). Pen and Sword, 2001 — 175 bet. ISBN 9780850528381. 25-iyul 2018-yilda qaraldi.
5. ↑  „Those Wild Wyndhams: Three Sisters at the Heart of Power by Claudia Renton – review". Qaraldi: 17-yanvar 2018-yil.
6. ↑  Bose, T.*. A Bookman's Catalogue Vol. 1 A-L: The Norman Colbeck Collection of Nineteenth-Century and Edwardian Poetry and Belles Lettres*. UBC Press, 2011 — 318 bet. ISBN 9780774844833. 17-yanvar 2018-yilda qaraldi.

Manbalar
* Dakers, Caroline*. Clouds: The Biography of a Country House*. Yale University Press, 1993. ISBN 978-0-300-05776-8.